Administrația Națională de Meteorologie a emis o avertizare cod galben de ninsori și vânt, valabilă începând de astăzi, 24 martie, ora 10:00 până mâine, 25 martie, ora 20:00, pentru zona de munte a județului Neamț.
"La munte vor fi precipitații mixte pe parcursul zilei de duminică, apoi vor predomina ninsorile și se va depune strat de zăpadă. (…) Vântul va avea local și temporar intensificări, cu rafale în general de 40…50 km/h, iar în zona montană de 60…70 km/h.
Notă: Se va produce brumă în noaptea de duminică spre luni în vestul și nord-vestul teritoriului, iar în noaptea de luni spre marți în special în regiunile intracarpatice și în zona deluroasă din sud".
Va ninge și mâine, începând de la noapte, 25 martie, în intervalul orar 2:00 -20:00 și se va depune strat de zăpadă, tot în zona montană.
"Vântul va prezenta intensificări, cu viteze mai mari în zona înaltă (în general la peste 1700 m) unde rafalele vor depăși 80…90 km/h, viscolind ninsoarea și determinând reducerea vizibilității", precizează ANM.
A.C.